# name
Ciutat Morta, impacte sobre la legitimitat policial: Paper dels mitjans de comunicació i la cultura professional

# metadata.dc.description[].value
Treballs Finals del Màster de Direcció Estratègica de Seguretat i Policia, Facultat de Dret, Universitat de Barcelona, Curs: 2014-2015, Tutor: Jesús Requena Hidalgo

# metadata.dc.description.abstract[].value
El 17 de gener de 2015 el Canal 33 decideix emetre el documental Ciutat Morta dirigit per Xapo Ortega i Xavier Artigas. Un documental que agafa com a punt d’inici els fets ocorreguts el 4 de febrer de 2006 per a narrar una història esquitxada per la corrupció policial. Els dies previs a l’emissió les xarxes socials se’n fan ressò, en gran part, gràcies a l’agitació que desperta la censura de 5 minuts del documental. La societat catalana, aquella nit, es manté a l’expectativa. Els dies posteriors venen acompanyats d’una gran commoció i crítica, tant social com política, que reclama la revisió del cas i posa en dubte el correcte funcionament del sistema.
El de Ciutat Morta, però, no és un fet puntual. En els darrers anys han estat diversos els casos mediàtics que, a Catalunya, han qüestionat el funcionament de la policia. Els d’Ester Quintana o Juan Andrés Benítez en són només un exemple. Tots ells han generat efectes sobre la ciutadania, la política i la pròpia policia. És en aquest punt on sorgeix l’interès per a desenvolupar un treball que estudiï com aquests casos afecten a la relació policia-ciutadania i més concretament, a la legitimitat de la primera.
Tant a nivell català com espanyol s’observa una manca d’investigacions en aquest sentit. En concret, sobre el fenomen Ciutat Morta probablement per la seva recent aparició encara no s’hagi realitzat cap estudi al respecte. Aquest treball és pertinent en la mesura en que col·labora en un sector encara per explotar al nostre país. D’altre banda, la transcendència mediàtica que s’ha viscut en els darrers mesos, com a conseqüència del documental, justifica la importància d’estudiar-ne l’impacte.
L’interès per a dur a terme aquest treball va néixer de l’experiència d’un fet que, a nivell personal, em va despertar moltes inquietuds. La polèmica que es va generar la vaig viure com a ciutadana però també, i inevitablement pel meu recorregut acadèmic, com a part del sistema de seguretat. Durant el màster he compartit aula amb Mossos d’Esquadra, Policies Locals i Guàrdies Urbans, no puc negar que els debats que es van generar a classe fossin un altre detonant que em decantés cap a la tria d’aquest tema.
La tesi que defensa aquesta recerca és que la publicació d’un fet que denuncia un acte de corrupció policial té un efecte negatiu sobre la legitimitat de la policia...

# metadata.dc.source[].value
Màster Oficial - Direcció Estratègica de Seguretat

# metadata.dc.title[].value
Ciutat Morta, impacte sobre la legitimitat policial: Paper dels mitjans de comunicació i la cultura professional